CELEX: C2007/247/74
Language: el
Date: 2007-10-20 00:00:00
Title: Διορθωτικό στην ανακοίνωση στην Επίσημη Εφημερίδα για την υπόθεση Τ-263/07 ( ΕΕ C 223 της 22.9.2007 σ. 12 )

20.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/46
            
         Διορθωτικό στην ανακοίνωση στην Επίσημη Εφημερίδα για την υπόθεση Τ-263/07
   
      (
            «Επίσημη Εφημερίδα της Ευρωπαϊκής Ενώσεως» C 223 της 22ας Σεπτεμβρίου 2007, σ. 12
         )
   
   (2007/C 247/74)
   Στην ανακοίνωση στην ΕΕ για την υπόθεση Τ-263/07, Εσθονία κατά Επιτροπής, διάβαζε:
   
      
         «Προσφυγή της 16ης Ιουλίου 2007 — Εσθονία κατά Επιτροπής
         (Υπόθεση T-263/07)
         (2007/C 223/17)
         Γλώσσα διαδικασίας: η εσθονική
         Διάδικοι
         
            Προσφεύγουσα: Δημοκρατία της Εσθονίας (εκπρόσωπος: Lembit Uibo)
         
            Καθής: Επιτροπή των Ευρωπαϊκών Κοινοτήτων
         Αιτήματα της προσφεύγουσας
         
                     —
                  
                  
                     Η προσφεύγουσα ζητεί την ακύρωση της αποφάσεως της Επιτροπής, της 4ης Μαΐου 2007, σχετικά με το εθνικό σχέδιο κατανομής εκπομπών αερίων θερμοκηπίου, το οποίο υπέβαλε η Εσθονία σύμφωνα με την οδηγία 2003/87/ΕΚ (1) του Ευρωπαϊκού Κοινοβουλίου και του Συμβουλίου.
                  
               Ισχυρισμοί και κύρια επιχειρήματα
         Η απόφαση της Επιτροπής, της 4ης Μαΐου 2007, σχετικά με το εθνικό σχέδιο κατανομής εκπομπών αερίων θερμοκηπίου, το οποίο υπέβαλε η Εσθονία σύμφωνα με την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου πρέπει να ακυρωθεί:
         
                     —
                  
                  
                     λόγω παραβάσεως του άρθρου 9, παράγραφοι 1 και 3, καθώς και του άρθρου 11, παράγραφος 2, της οδηγίας 2003/87/ΕΚ, και λόγω της συνακόλουθης υπερβάσεως αρμοδιότητας,
                  
               
                     —
                  
                  
                     λόγω πρόδηλης πλάνης εκτιμήσεως, η οποία συνίσταται στο ότι η Επιτροπή δεν έλαβε υπόψη της τα ορθά πληροφοριακά στοιχεία που ήταν διαθέσιμα, αλλά στηρίχθηκε σε εσφαλμένες υποθέσεις, οι οποίες επηρέασαν ευθέως και ουσιωδώς το περιεχόμενο της προσβαλλομένης αποφάσεως και τον προσδιορισμό της συνολικής ποσότητας δικαιωμάτων εκπομπής αερίων,
                  
               
                     —
                  
                  
                     λόγω παραβάσεως του άρθρου 175, παράγραφος 2, στοιχείο γ', ΕΚ, η οποία συνίσταται στο ότι η Επιτροπή δεν είναι αρμόδια, κατά τη Συνθήκη ΕΚ, να θεσπίσει μέτρα δυνάμενα να θίξουν, σε σημαντικό βαθμό, την επιλογή ενός κράτους μέλους μεταξύ περισσοτέρων πηγών ενέργειας και την εν γένει διάρθρωση του ενεργειακού εφοδιασμού του,
                  
               
                     —
                  
                  
                     λόγω παραβιάσεως της αρχής της χρηστής διοικήσεως, συνιστάμενη στο ότι η Επιτροπή, κατά την έκδοση της αποφάσεως αυτής, δεν έλαβε υπόψη της όλες τις ουσιώδεις περιστάσεις της υφιστάμενης καταστάσεως και δεν εξακρίβωσε αν όλες οι υποθέσεις βάσει των οποίων εξέδωσε την απόφασή της ήταν ορθές,
                  
               
                     —
                  
                  
                     λόγω παραβιάσεως της υποχρεώσεως αιτιολογήσεως.
                  
               
   
   
      (1)  Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ L 275 της 25.10.2003, σ. 32).»